Document ID: 32005R1555

ΚΑΝΟΝΙΣΜΌΣ (ΕΚ) αριθ. 1555/2005 ΤΟΥ ΣΥΜΒΟΥΛΊΟΥ
της 20ής Σεπτεμβρίου 2005
για την κατάργηση της δασμολογικής ποσόστωσης που αφορά τις εισαγωγές διαλυτού καφέ ο οποίος εμπίπτει στον κωδικό ΣΟ 2101 11 11
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Η ποικιλία διαλυτού καφέ που προσφέρεται στην κοινοτική αγορά αυξήθηκε αισθητά από το 2002.
(2)
Δεδομένου ότι έχει ήδη επιτευχθεί ο στόχος που επεδίωκε ο κανονισμός (ΕΚ) αριθ. 2165/2001 του Συμβουλίου, της 5ης Νοεμβρίου 2001, σχετικά με το άνοιγμα και τον τρόπο διαχείρισης δασμολογικής ποσόστωσης για τις εισαγωγές διαλυτού καφέ που υπάγεται στον κωδικό ΣΟ 2101 11 11 (1), δεν συντρέχουν πλέον οι όροι διατήρησης της δασμολογικής ποσόστωσης με μηδενικό δασμό για τον διαλυτό καφέ πέραν της 1ης Ιανουαρίου 2006.
(3)
Λαμβανομένων υπόψη των τωρινών αναγκών της κοινοτικής αγοράς, η δασμολογική ποσόστωση για τις εισαγωγές διαλυτού καφέ που υπάγεται στον κωδικό ΣΟ 2101 11 11 θα πρέπει να κλείσει την 1η Ιανουαρίου 2006. Κατά συνέπεια θα πρέπει να καταργηθεί από την ημερομηνία αυτή ο κανονισμός (ΕΚ) αριθ. 2165/2001,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η δασμολογική ποσόστωση με μηδενικό δασμό για τις εισαγωγές διαλυτού καφέ ο οποίος υπάγεται στον κωδικό ΣΟ 2101 11 11, που προβλέπεται από τον κανονισμό ΕΚ αριθ. 2165/2001, κλείνει από την 1η Ιανουαρίου 2006.
Από την 1η Ιανουαρίου 2006 οι εισαγωγές διαλυτού καφέ που υπάγεται στον κωδικό ΣΟ 2101 11 11 ανεξαρτήτως χώρας καταγωγής δεν είναι πλέον επιλέξιμες για δασμολογική ποσόστωση με μηδενικό δασμό.
Άρθρο 2
Ο κανονισμός (ΕΚ) αριθ. 2165/2001 καταργείται από την 1η Ιανουαρίου 2006.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Σεπτεμβρίου 2005.

Labels: 3
17